Andre var den perfekte verten! Han ga god informasjon i forkant, var lett å få kontakt med og var bestandig positiv og imøtekommende.
Han startet med å hente kjæresten min og meg på flyplassen når vi kom, og fortalte om Lisboa og pekte ut serverdigheter på veien til marinaen.
Vel fremme ved båten gikk vi igjennom praktiske ting, som hvordan bruke toalett og dusj, komfyr, fylle vann, internett (som fungerte veldig bra) osv.
Båten er veldig fin, godt utstyrt, godt vedlikeholdt og ren, og helt perfekt for 2 personer. I tillegg er det god sikkerhet på marinaen og greie dusj- og toalettfasiliteter. Vi avtalte seiltur med Andre dagen etter, og hadde en flott seiltur opp til Cascais. Vi sjekket inn i Cascais marina og tilbrakte natten der, mens Andre dro tilbake til Lisboa. Cascais er helt nydelig, og marinaen veldig fin og sentralt beliggende. Anbefales! Andre kom tilbake ettermiddagen etter og vi hadde en en helt super seiltur tilbake til Lisboa. Andre er veldig avslappet og lot oss seile båten, noe som var veldig gøy når vi hadde såpass mye vind som vi hadde. Vi fikk over 9 knops fart, og brukte bare 2,5 timer fra Cascais til Lisboa!
De resterende 3 nettene tilbrakt vi i Lisboa, og hadde blandt annet deilige frokoster ombord på båten. Cockpiten er perfekt til det, med et lite bord og sitteputer. Er også veldig praktisk med et stort supermarked i nærhet. Sov godt gjorde vi også :)
Vi kom oss enkelt rundt i Lisboa da stopp for både buss, trikk og tog er like ved marinaen, vi tok også toget til Cascais (35 min) enda en dag for strandliv og kos.
Alt i alt, hadde vi en helt super ferie ombord i Andre sin båt. Anbefales på det sterkeste!
Passet perfekt for oss som har seilt en god del før, og bodd i båt tidligere. Er griet å være obs på at det ikke er den samme komforten som på et hotel, det er trangere, lavere under taket, og det er enkelte ting du må huske på i forhold til gass, toalett og dusj. Men samtidig har du friheten til å gjøre som du vil, ligger på elven, har egen uteplass og ikke minst har du mulighten til å dra på seiltur med Andre. Vi kommer veldig gjerne tilbake!!!